Der mangler 2,6 millioner i indeværende sæson, hvis Aalborg DH skal reddes. Det bekræfter klubbens direktør Lars Steffensen over for TV2/NORD. Tirsdag aften fortalte han spillerne, at de er nødt til at gå 50 procent ned i løn resten af sæsonen, hvis klubben ikke skal gå konkurs. Og direktøren er selv villig til at gøre et lønmæssigt offer. - HVis spillerne accepterer en lønnedgang, vil jeg også gå 50 procnet ned i løn, siger Lars Steffensen til TV2/NORD. Men en lønnedgang er ikke nok til at redde klubben. Lars Steffensen siger, at der er mange ting, der skal gå op i en højere enhed, hvis det skal lykkes at undgå konkursen. Klubben skal have fundet de 2,6 millioner kroner inden fredag. Lykkes det ikke, bliver ligaholdet trukket, og licensen ryegr tilbage til moderklubben Aalborg KFUM, som spiller i 2. division.

Referat:
Hvis Aalborg DH-spillerne accepterer en lønnedgang, vil direktør Lars Steffensen også selv gå 50 procent ned i løn for at redde klubben.